उदयपुर. लेकसिटी में शुक्रवार से शुरू हुए 27 वें राजस्थान-मध्यप्रदेश केसरी कुश्ती दंगल के पहले मुकाबले में राजस्थान के पहलवान गौरव ने जीत दर्ज की। राजस्थान-मध्यप्रदेश बसंत में उदयपुर के तुषार टांक ने नरसिंहगढ़ के दुर्गेश पठान को हराया। मालवा खिताब में भी उदयपुर के करन खोखावत ने कोटा के पहलवान को पटखनी दी। इसी वर्ग में सलमान ने खुशीराम को शिकस्त दी। जबकि सितारा महिला वर्ग में उज्जैन की प्रियांशी राठौड़ ने नाथद्वारा की खुशी कंवर के चारों खाने चित्त कर दिए। इसी वर्ग में ब्यावर की स्कूल वर्ल्ड गेम्स की पदक विजेता ज्योति सिसोदिया ने उदयपुर से खेलते हुए कांकराेली की प्रियंका सनाढ्य को हराया। सांसद गिरिजा व्यास मुख्य अतिथि रहे...
प्रतियोगिता का उद्घाटन अस्थल मंदिर के महामंडलेश्वर रासबिहारी शरण शास्त्री ने किया। महापौर चंद्र सिंह कोठारी और पूर्व सांसद गिरिजा व्यास मुख्य अतिथि रहे। विशिष्ट अतिथि के रूप में उदयपुर शहर जिला कांग्रेस कमेटी के गोपाल शर्मा, कुराबड़ प्रधान असमा खान पठान सहित कई सदस्य मौजूद रहे। इस दौरान दंगल समिति के सचिव अर्जुन राजोरा ने बताया कि इस बार के दंगल में काफी उत्साह देखने को मिल रहा है।
अखाड़े में उपलब्धियों पर गिरिजा-कोठारी का दंगल...
दंगलके उद्घाटन के दौरान महापौर चंद्रसिंह कोठारी और पूर्व सांसद गिरिजा व्यास के बीच उपलब्धियों का दंगल हुआ। जहां एक ओर कोठारी ने शहरभर में किए विकास कार्य गिनाए। साथ ही कांग्रेस शासित वार्ड में भी किए गए विकास कार्यों की बात कही। वहीं गिरिजा व्यास ने भी अपनी सरकार के दौरान किए गए विकास कार्य का गुणगान किया।
इंदौरके मूक-बधिर खिलाड़ी राज ने भी दिखाया दमखम...
दंगलमें इंदौर से आए मूक-बधिर पहलवान राज वर्मा ने मैदान में मौजूद सभी दर्शकों को रोमांचित कर दिया। राज हालांकि मुकाबला हार गए लेकिन उन्होंने वहां मौजूद दर्शकों का दिल जीत लिया। राज एक गलत दाव खेलने के कारण मुकाबला हार गए।
awa_Deva hin_Deva hin_Deva hin_Deva hin_Deva hin_Deva